text: Teglværk lukker
  03 oktober 2013 kl. 06.32
  11. oktober produceres de sidste mursten på Tychsens Teglværk ved Nybølnor på Broagerland, oplyser teknisk leder Ole Olsen.
  Teglværket, der ejes af Randers Tegl, er blevet offer for det industrialiserede byggeri. Afsætningen af mursten er faldet drastisk de seneste ti år.
  Tychsens Teglværk havde specialiseret i blødstrøgne mursten, og produktionen var på 20 millioner sten om året.
  Teglværket stod over for en modernisering, men Randers Tegl mener ikke, at investeringen er økonomisk bæredygtig.
  14 af 16 ansatte er blevet fyret. De resterende skal stå for afvikling af lageret.
  Teknisk leder Ole Olsen har fået job på et andet et af Randers Tegls teglværker.
  Fagforeningen 3F i Sønderborg regner med, at de fyrede hurtigt finder andet arbejde.
  Teglværket blev grundlagt i 1850.
  